 Шаккатмалы хәл, Казанда Роналду фанатлары автограф алыр өчен әллә ниләр кылана! (ВИДЕО)

	Танылган футболчы Казанның “Рамада” кунакханәсенең 506нчы бүлмәсендә яши. Португалиянең футбол командасы кунакханәнең өске ике катын били. Аларның кайберләре бизнес-класслы бүлмәгә урнашса, кайберләре – люкста. Роналду фанатлары да йоклап ятмый: “Рамада” төбен көн-төн саклый. 	 Роналдуның җанатарлары көн саен танылган футболчының ишектән чыкканын сагалап тора. Аны фотога төшерә, плакатлар күтәреп тора. Футболчыларны лифт янында шәхси сакчылары, ФСБ хезмәткәрләре саклый. Роналду бүлмәсенең тәрәзәләре Криштиану Роналду граффитисы төшерелгән бинага карап тора, дип яза Ялкын.  

Ни кызганыч, футболчы җанатарлары белән селфига да төшмәгән. Бары тик 16 июнь көнендәге күнекмәләрдән соң, ул җанатарларына беренче тапкыр автографлар өләшкән. Бер җанатарның паспортын хәзер Роналду кулы бизи: малай автографын паспортына куйдырткан! Чөнки кул астында башка әйберсе булмаган!  
	---	
Матбугат.ру

	№ --- | 20.06.2017	


